



REPUBLIKA HRVATSKA

BJELOVARSKO – BILOGORSKA ŽUPANIJA

OPĆINA VELIKA PISANICA

JEDINSTVENI UPRAVNI ODJEL

OBAVIJEST – NAPUŠTENA GROBNA MJESTA

Poštovani/e,

ovim putem želimo vas obavijestiti da je Općina Velika Pisanica tijekom 2023. godine, na pojedina grobna mjesta na svim grobljima postavila obavijesti kojima se želi upoznati nepoznate vlasnike i posjetitelje da se označena grobna mjesta smatraju napuštenim.

Napuštenim grobnim mjestima smatraju se oni grobovi za koje grobna naknada nije plaćena 10 godina te se za takva grobna mjesta, prema članku 8. Odluke o upravljanju grobljima na području Općine Velika Pisanica, predviđa daljnje raspolaganje sa grobnim mjestom i svom izgrađenom opremom (nadgrobna ploča, nadgrobni spomenik i sl.).

Općina Velika Pisanica koja se bavi održavanjem groblja ovom obavijesti, a prije stupanja u posjed i daljnjim raspolaganjem grobnih mjesta, želi upoznati neposredno vlasnike i poznanike pokojnika koji obilaze grobna mjesta, kako bi vlasnici dobili posljednju priliku izjasniti se o daljnjem vlasništvu, prije nego li se stupi u posjed.

Sve potrebne informacije o grobnim mjestima na području općina Velika Pisanica možete dobiti u prostorijama Općina Velika Pisanica, Trg hrvatskih branitelja 3, svaki radni dan od 7-15 sati, kontakt 043 883 923.

Napuštena grobna mjesta za koja se vlasnici ne jave ili ne izjasne, bit će potom oglašeni na oglasnoj ploči Općine Velika Pisanica nakon čega će se sukladno članku 23. Zakona o grobljima stupiti u posjed i daljnje raspolaganje.

Zahvaljujemo na razumijevanju.

**OPĆINA VELIKA PISANICA**